
Z A P I S N I K

7. sjednice Vijeća Mjesnog odbora „Bruno Bušić“, 15.12.2021. s početkom u 18:00 sati u prostorijama mjesnog odbora „Bruno Bušić“,

NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Sandra Tomljenović, predsjednica Vijeća.
Predsjednica konstatira da je nazočno 7 od 7 članova Vijeća, te otvara  7. sjednicu Vijeća Mjesnog odbora.
Predsjednica predlaže verifikaciju zapisnika 6. sjednice koji su članovi Vijeća dobili e-poštom.
Vijeće prihvaća tekst Zapisnika 6. sjednice Vijeća održane 15.11.2021. jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći

D N E V N I   R E D

1. Aktualna komunalna problematika
2. Izvještaj o poduzetim aktivnostima
3. Zaključak o korištenju sredstava „ONRP“
4. Korištenje prostora MS “B. Bušić”
5. Izvješća, pitanja i prijedlozi


Ad 1. Aktualna komunalna problematika.

Predsjednica informira vijećnike o nekoliko zahtjeva koje VMO zaprimilo putem email vezano uz rješavanje komunalne problematike

D.O. predložio je sadnju stabla na platou kod pothodnika u ulici J. Kaštelana na mjestu gdje je drvo posječeno, a nije izvršeno vađenje panja niti zamjensaka sadnja. Također navod da se na istoj lokaciji nalazi napušteni kiosk kojem bi trebalo naći svrhu ili ga ukloniti. Predsjednica izvještava da je vezano uz vađenje panja i sadnju drveta odgovorila podnositelju zahtjeva. Zrinjevac trenutno nije u mogućnosti provesti vađenje panja jer je uređaj u kvaru, kada bude popravljen na navedenoj lokaciji panj će biti uklonjen i provedena sadnja.


Predsjednica otvara raspravu. U raspravi sudjeluju svi prisutni vijećnici. Vijećnici se slažu da bi predmetni kiosk trebalo ukloniti. Iz katastra vidljivo je da se kiosk nalazi na katastarskoj čestici 1633/3 koja je u posjedu firme BORONGAJ USLUŽNO-PROIZVODNO PODUZEĆE. 

Nakon rasprave vijećnici jednoglasno donose 

Zaključak 
[bookmark: _GoBack]o 

Od koga i što mi možemo tražiti u ovom slučaju? Kako utvrditi kome pripada i koje su mogućnosti za uklanjanje?

A. i M. G. zatražili su uređenje pothodnika na stanici vlaka Maksimir kako bi se prilagodio invalidima, za djecu u kolicima i bicikliste. Također navodi problem sigurnosti kretanja građana na području željezničke pruge. Pruga se prelazi na nepropisnom djelu na kraju šetnice, kod Mjesnog odbora i na drugim lokacijama. Stranka traži postavljanje ograde od pothodnika kod okretišta Borongaj do vrtova kod šetnice Vesne Parun s južne strane pruge.
Predsjednica izvještava da je stranka po pitanju pothodnika obaviještena putem emaila da je u planu rekonstrukcija istog.
Predsjednica otvara raspravu. U raspravi sudjeluju svi prisutni vijećnici.
Vijećnici se po pitanju postavljanja ograde slažu s zahtjevom i smatraju da je nužno postavljanje ograde kako bi se onemogućilo nepropisno prelaženje pruge i na taj način zaštitili građani od potencijalne opasnosti. U katastru je dio pruge od pothodnika kod okretišta Borongaj do J. Kaštelana 5 u sklopu katastarske čestice 1636/2 gdje je kao posjednik navedena firma BORONGAJ USLUŽNO-PROIZVODNO PODUZEĆE. Pruga od J. Kaštelana 5 do šetnice Vesne Parun pripada kat. čestici 5357/1 gdje je kao posjetnik navedena Hrvatska Željeznica. 

Nakon rasprave vijećnici jednoglasno donose 

Zaključak 

Od koga i što mi možemo tražiti u ovom slučaju? Ovdje je problem što je zemljište od HŽ, ali dio zemljišta u katastru je na firmi BORONGAJ USLUŽNO-PROIZVODNO PODUZEĆE. 


Predsjednica izvještava vijećnike o sastanku školskog odbora na kojem je bilo govora o sigurnosti učenika u prometu. Primjećeno je da pojedini roditelji prilikom dovođenja djece u školu i odvođenja iz škole imaju naviku zaustavljati se s autom odmah ispred škole, iza ili na samom pješačkom prijelazu zbog čega djecu dovode u neposrednu opasnost od naleta automobila koji te automobile zaobilaze. Ravnateljica škole rekla je da je bilo različitih pokušaja rješavanja problema koji se iz godine u godinu pojavljuje, ali dugoročnog učinka nije bilo.

Predsjednica otvara raspravu. U raspravi sudjeluju svi prisutni vijećnici.

Nakon rasprave vijećnici jednoglasno donose 

Zaključak 

Od koga i što mi možemo tražiti u ovom slučaju? Ideja je da probamo vidjeti je li moguće na neki način da se dobije barem neke dane nekoga da tamo ujutro bude dok se djeca dovode u školu.


Ad 2. Izvještaj o poduzetim aktivnostima

Predsjednica izvještava vijećnike o poduzetim aktivnostima u periodu od 16.11. do 14.12. 2021. godine.

23.11. podnesen je zahtjev za čišćenjem lišća na šetnici Vesne i pješačkoj stazi uz južnu ogradu igrališta OŠ Dobriše Cesarića (od Vidrićeve do Gjalskog). 
8.12. poslan je upit Sparu za postavljanje oglasne ploče. Spar je negativno odgovorio na upit pod izgovorom da nemaju mogućnost ustupanja prostora, niti iznajmljivanja istog.
9.12. poslan je upit Zrinjevcu i komunalnom redaru vezano rješavanje prijave građana vezano uz navučeni otpad i zemlju kod garaža uz šetnicu Vesne Parun koje je proslijeđeno komunalnom redarstvu. Građanin je zatražio sanaciju mjesta uklanjanjem navučene zemlje i ostalog otpada. Komunalno redarstvo izdalo je e-Redar nalog br. K-21-92819 Zrinjevcu u svrhu otklanjanja utvrđenih nepravilnosti. Zaprimljen je odgovor 15.12.2021. od strane komunalnog redara da je obavljen ponovni nadzor na navedenoj lokaciji te je utvrđeno da je uklonjen nepropisno odloženi opasni otpad sukladno izdanom e-Redar nalogu. Ostali dijelovi prijave odnosno poduzimanje određenih radnji vezanih za zemlju i način uređenja javne zelene površine nije u nadležnosti komunalnog redarstva te se za navedeno potrebno obratiti Zagrebačkom holdingu d.o.o., podružnici Zrinjevac. Do sjednice Zrinjevac se nije očitovao na upit.


Ad 3. Zaključak o korištenju  sredstava „ONPR“

[bookmark: _gjdgxs]Predsjednica je upoznala vijećnike s prijedlogom korištenja sredstava „ONPR“ i ponudom koju je dostavila tvrtka Marino -Lučko d.o.o. za potrošni materijal. 

Nakon rasprave vijećnici jednoglasno donose 

Zaključak
o korištenju  sredstava „ONPR“

Vijeće Mjesnog odbora „Bruno Bušić“ prihvaća ponudu Marino -Lučko d.o.o. za nabavu potrošnog materijala za potrebe Mjesnog odbora „Bruno Bušić“.



Ad  4. Korištenje prostora MS “B. Bušić”	

Predsjednica je upoznala vijećnike o zaprimljenim zahtjevima za korištenje prostora MO “B. Bušić” i to:
· Socijaldemokratska partija Hrvatske (SDP) – utorak od 18-22 uredska prostorija
· Bandić Milan 365 – Stranka rada i solidarnosti – četvrtak 19-21 uredska prostorija
· Odred izviđača „Borongaj“ 

Odred izviđača nije podnio plan rada obzirom da se plan donosi krajem godine. Plan će biti dostavljen naknadno.

Nakon rasprave vijećnici jednoglasno donose 

Zaključke 
o korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava povremeno korištenja prostora MS  kako slijedi:
1. Socijaldemokratska partija Hrvatske (SDP) 
· utorkom od 18-22 uredska prostorija
2. Bandić Milan 365 – Stranka rada i solidarnosti 
· četvrtkom 19-21 uredska prostorija
3. Odred izviđača „Borongaj“ 
· utorkom 19-22 velika dvorana i mala dvorana
· srijedom 19-22 velika dvorana i mala dvorana
· četvrtkom 19-22 mala dvorana
· 2. subota u  mjesecu  9-14 cijeli prostor
· 3. subota u mjesecu  9-14 cijeli prostor
· 4. subota u mjesecu  9-14 cijeli prostor
· nedjeljom 16-20 cijeli prostor


Ad 5. Izvješća, pitanja i prijedlozi

Predsjednica izvještava da je Zrinjevac dostavio izvještaj o izvedenosti radova do 15. 11. u kojem je navedeno da je postavljeno 10 novih klupa na šetalištu Vesne Parun.

Gradski ured za prostorno uređenje, izgradnju grada, graditeljstvo, komunalne poslove i promet dostavio je odgovor vezano uz zahvate na pothodniku ispod Nove Branimirove koji vodi prema željezničkoj postaji Maksimir. Usluga izrade projektno tehničke dokumentacije je ugovorena i početak usluge projektiranja započeo je dana 8.11.2021. Nakon izrade glavnog projekta i ishođenja građevinske dozvole te osiguranja sredstava za izvođenje radova, započet će radovi rekonstrukcije i opremanje pothodnika kod željezničke stanice Maksimir.

Predsjednica izvještava da je dobila na uvid prometni elaborat za MO Bruno Bušić te će isti proslijediti vijećnicima. Od firme Elipso dobila je informaciju da je zatražena dopuna koja je unesena i predmetni elaborat je predan 29.10.2021. gradskom uredu putem maila.


Pitanja i prijedloga nema i ovime je iscrpljen dnevni red. Predsjednica u 19:00 zatvara 7. sjednicu VMO.



KLASA: 
URBROJ: 
Zagreb, 15. prosinca 2021.

Zapisnik sastavila:   
                                                                   
Sandra Tomljenović


Predsjednica
Vijeća Mjesnog odbora „Bruno Bušić“
Sandra Tomljenović, mag. biol.

